open-index/open-wikipedia-markdown huggingface dataset:
Edin Nsunsuansoɔ wɔ Nnipa So

Edin yɛ adeɛ baako a ɛho hia pa wɔ wiase. Nneɛma a ɛwɔ nkwa ne deɛ ɛnni nkwa nyinaa wɔ din. Edin di dwuma titire pa ara wɔ yɛn asetena mu.Edin na ɛma yɛhunu nnipa mu nsonsoneeɛ anaa sɛ ɛda afoforɔ adi.Ɛtumi yɛ abusua din, apɛntɛdin anaa sɛ ahotɛdin. Ɛsiane sɛ edin ho hia ma nnipa nti,na ɛho bɛhia sɛ yɛhunu edin so nsunsuansoɔ wɔ nnipa so. Mpɛn pii no, ɛyɛ den sɛ wobɛtumi ahwɛ obi kɛkɛ ahunu sɛdeɛ ne su teɛ nanso edin tumi boa ma wohunu sɛdeɛ obi teɛ.

## Edin Nsunsuansoɔ
Edin nsunsuansoɔ wɔ nnipa so no, wɔ nkyekyɛmu mmienu: Yɛwɔ nsunsunsoɔ a ɛyɛ papa (positive effect) ne nsunsuansoɔ a ɛnyɛ papa (negative effects).

### Nsunsuansoɔ a ɛyɛ papa

* Nnipa ntam ayɔnkofa: Edin ne adeɛ a ɛdi kan pa ara a ɛkasa fa onipa biara ho.Na ɛno na ɛkyerɛ sɛdeɛ nnipa bɛsi ne obi anya ayɔnkofa anaa sɛ ɔbɛte n’anim ama no. Ɛdin tumi ma obi nya adom firi nnipa nkyɛn wɔ da a ɛdi kan a ɔde bɛhyia no no.Na ɛtumi mpo ma nipa no nya akwanya pii firi ne nkyɛn. Bio, ɛdin tumi  ka nnipa a wɔfiri kuro baako anaa sɛ wɔn amammerɛ yɛ pɛ bom ɛnkanka berɛ a wɔakɔhyia nipa no wɔ akwantuo mu.
* Nnipa mu mpuntuo: Onipa biara hwehwɛ sɛ kankɔ bɛba n’abrabɔ mu nanso ɛtɔ da a edin bi a ɛda nnipa binom so ma saa mpuntuo no kyɛ. Ɛbaa no saa a wɔtumi sesa saa din no fa edin a ɛbɛtumi ama animuonyamhyɛ aba wɔn n’abrabɔ mu. Ɛfiri sɛ yɛwɔ edin binom wɔ hɔ a ɛyɛ din a ɛde nkɔsoɔ brɛ nnipa. Ɛbi te sɛ; "Nhyira", "Adom" ne deɛ ɛkeka ho nyinaa.
* Ɛda nnipa adi: Adeɛ baako a ɛhia pa ara wɔ edin ho ne sɛ ɛma yɛhunu onipa biara su. Edin a ɛda nnipa so na ɛma yɛhunu sɛdeɛ nipa biara teɛ. Sɛ ebia, obi a ɔde "Okoto" kyerɛ obi a ɔmmpɛ kasa. Bio ɛma yɛhunu abusua anaa kuro a obi firi mu.

### Nsunsuansoɔ a ɛnyɛ papa

* Nnipa tumi po obi: Edin a ɛda onipa bi so tumi ma nnipa po no.Adesua mu nhwehwɛmu akyerɛ sɛ wɔn a wɔwɔ edin bi a ɛnyɛ din papa no,nnipa nka mmɛn wɔn.Na ɛba saa a wɔdi yaw ne awerɛhoɔ beberee.Yɛwɔ edin binom te sɛ; "koo wuo", "Donkor" ne ade.
* Ɛka nnipa hyɛ: Nnipa a wɔn ani nnye wɔn din ho no,mpɛn pii no wɔnya awerɛhyɛmu wɔ wɔn ara mu. Wɔtaa twetwe wɔn ho wɔ biribiara a wɔreyɛ mu.

## Beaeɛ A Menyaa Mmoa Firiiɛ
Fante Trio

**Fante Trio** yɛ *concert party* kuo a wɔtee no ɔman Ghana mu wɔ 1950s berɛ no mu hɔ. Edin foforɔ a na wɔsan de frɛ kuo yi ne "Kumasi Trio" .Ɛyɛ kuo a na wɔn dwumadie titire pa ara ne sɛ wɔbɛyi mpasere ama nnipa ani agye. Ɛno nti na wɔhyɛ da kɔ nkuro ahodoɔ so kɔbɔ dwa yi mpasere ma nnipa bɛtua sika hwɛ wɔn. Ɛsiane na mpasere ne adeɛ titire a na wɔyɛ no nti, na nwomtoɔ nnyɛ adeɛ a wɔyɛ. Sɛ mpo sɛ wɔbɛto nwom wɔ wɔn agorɔ ase a, na wɔn mu bi na ɔpɛ sɛ ɔtoɔ anaa sɛ wɔn ara na wɔpɛ sɛ wɔyɛ ma agorɔ no ase yɛ dɛ. Wɔn dwumadie a na wɔdi nti ɛmaa wɔbɛgyee din pa ara wɔ ɔman Ghana mu.

## Farebaeɛ
Wɔtee Fante Trio wɔ afe 1952 mu a ɛyɛ Bob Frick Thompson, John de Heer ne Samuel Fletcher na wɔtee saa kuo yi berɛ a na kuo bi a wɔfrɛ wɔn Axim Trio regu no. Wɔn dwumadie a na wɔdi ara ne sɛ wɔbɛyi mpasere ama nnipa asere. Na wɔbɔɔ wɔn ho mmɔden pa ara wɔ Ghana anigyeɛ kuo no mu. Wɔ 1954 mu no, na wɔdi wɔn dwuma wɔ Nkran. Na kuo no wɔ nnipa mmiɛnsa a na wɔbɔ wɔn ho mmɔden pa ara a wɔn ne; Kwame Asare( a ɔbɔ nsankuo), H.E Biney (a ɔbɔ nsankuo) ne Kwah Kanta (a ɔbɔ twene). Saa nnipa yi na sɛ ahwɛgorɔ no rekɔ so a wɔbɔ nwom de fa aseɛ ma wɔn a wɔreyi mpasere ne ahwɛfoɔ no.

## Beaeɛ a menyaa mmoa firiiɛ
Tano Bosom

**Tano bosom** yɛ bosomkɛseɛ baako wɔ ɔman Ghana mu. Saa bosom yi asɔnneɛ so wɔ Tanoboase ne Takyiman wɔ Bono mantam mu. Tano bosom yɛ Asantefoɔ bosom a wɔkyerɛ mu sɛ ɛno ne Agya ma Akanfoɔ bosom ahodoɔ no nyinaa. Ɛno nti ɛwɔ din sɛ "Taa Kora". Tano bosom no wɔ nkorabata beberee wɔ Akanman mu a wɔn nyinaa de nidie ma wɔn sɛ Tano bosomkɛseɛ no ara.

## Ne Din Ahodoɔ
Tano bosom no wɔ din ahodoɔ beberee a wɔde frɛ no. Ɛbi ne;

* Taa Akora
* Tano Akora
* Tano Kwesi
* Tano Ɔkuradeɛ
* Fantefoɔ nso frɛ no Tando( asekyerɛ ne sɛ "agradaa nyame".

## Farebaeɛ ne abakɔsɛm
Abakɔsɛm kyerɛ sɛ ɔpanin bi a wɔfrɛ no Opanin Takyi Firi ne ne nuabaa Afia Ankomah na wɔte kwaebiretuo bi mu wɔ Bono ne Ahafo mantam mu. Na wei na da koro bi Afia Ankomah kɔɔ nsuo bi mu sɛ ɔrekɔyi nam. Enti ɔguu asaw a ɔyii nam no guu ne kɛntɛn mu no, ɔhunuu sɛ nam no a ɔyiiɛ no yɛ adeɛ foforɔ wɔ kɛntɛn no mu. Ɛno nti ɔsan yi firii kɛntɛn no mu guu fam. Na amonom hɔ ara ɛhɔ nyinaa yɛɛ sum. Enti ɔsan de too kɛntɛn no mu baa fie. Na berɛ a ɔduruu fie no, adeɛ a ɛwɔ kɛntɛn no mu no bɔ wuraa Afia Ankomah mu na ɔdaa ne ho adi kyerɛɛ Opanin Takyi Firi ne nuanom nyinaa sɛ ɔno ne Asuo Tano no, na waba sɛ ɔne wɔn rebɛtena. Ɛno nti ɔkyerɛɛ wɔn baabi a ɔbɛtena maa Opanin Takyi Firi ne n’abusua nyinaa tu kɔɔ hɔ a mmoa a yɛfrɛ wɔn sɛ baabun (baboon) atwa wɔn ho ahyia anaa sɛ ɛbɔ wɔn ho ban.

## Ne su

* Ɔyɛ bosomkɛseɛ a ɔdi ako anim. Na ɔwɔ agyan ne tuo a wɔfrɛ no (kɔdiewuo).
* Ɔte ayerɛmo ne agradaa.
* Ɛda a ɔpie ne Kwasiada. Na ne somafoɔ ne adɛnkyɛm.
* N’ahyɛnsodeɛ ne aboɔ a ɛgugu Asuo Tano ano no.
* Ɔyɛ Asantefoɔ ako mu nyame ( Asante god of war)

## N’akyiwadeɛ

* Adeɛ a ɔkyiri ne ɔbaa a wakyima.
* Ɛyɛ n’akyiwadeɛ  sɛ wobɛkum baabun.
* Ɔnpue Wukuada.
* Wɔn a wɔsom no no nnwe apɔnkye anaa sɛ baabun ne nsuomnam.

## Beaeɛ a menyaa mmoa firiiɛ
Akanfoɔ Mmusuakuo

Akanfoɔ mmusuakuo yɛ Akanfoɔ ntɔn anaa abusuakuo ahodoɔ wɔ Akanfoɔ amammerɛ mu,a ɛmu biara wɔ su a ɛsesɛ. Akanfoɔ mmusuakuo no yɛ ɛna fam abusua a ɛmu biara wɔ n’akraboa anaa sɛ bosom. Akanman mu no, wɔwɔ mmusuakuo ahodoɔ nwɔtwe a ɛmu biara wɔ n’abakɔsɛm ne ne dwuma titire a ɔdie.

Wɔn a wɔwɔ abusuakuo baako mu no wɔ nsamanfoɔ korɔ a wɔde nidie ma wɔn na wɔwɔ ɛna fam. Ɛno nti ɛyɛ akyiwadeɛ sɛ nnipa wɔbɔ abusuakorɔ bɛware.

Abusua biara wɔ n’ahyɛnsodeɛ, n’abakɔsɛm ne nkuro binom a wɔkyerɛ wɔase sɛ wɔfiri hɔ.Sɛ ebia; Asakyiri abusua a wɔkyerɛ sɛ ɛno ne abusua a anyini yie pa ara wɔ Akanfoɔ mmusuakuo abakɔsɛm mu.Wɔkyerɛ sɛ wɔwɔ nkuro mmienu a wɔase firi hɔ a ɛyɛ Ayase ne Adukurom.

## Mmusuakuo Ahodoɔ ne Wɔn Akraboa

* Agona (wɔn akraboa ne Ako)
* Aduana (wɔn akraboa ne Ɔkraman)
* Asenie (wɔn akraboa ne apan)
* Oyoko (wɔn akraboa ne akroma)
* Asakyiri (wɔn akraboa ne Kɔkɔsakyi)
* Asona (wɔn akraboa ne Kwaakwaadabi)
* Bretuo (wɔn akraboa ne Ɛtwie)
* Ekoɔna (wɔn akraboa ne Ɛkoɔ)

## Beaeɛ A Menyaa Mmoa Firiiɛ
Duabɔ

**Duabɔ** ɛyɛ bere a obi afrɛ ahonhom anaa nsuo aba obi foforɔ so ɛsiane aniɛyɛa bi a ɔde adi no. Ɛne sɛ woreto wo nsa afrɛ nsuo ne ahonhom sɛ wɔmmɛdi agyina mu nni asɛm mma nokware nna adi. Deɛ ɔdi fɔ no,nsuo no anaa ahonhom no mmfa nkyɛ no na ɔtwe n’aso ɔkwan biara so.Na ahonhom no di asɛm no wie ansa na biribi huhuuhu ahyɛ aseɛ asisi.

## Duabɔ abɔseɛ
Asɛmfua "duabɔ" firi adeyɛ asɛm "dua" ne "bɔ". Tete no, na wɔka sɛ dua abu obi a na ɛno ne owuo a ɛyɛ ya pa ara ɛno nti na obiara mpɛ sɛ ɔbɛwu saa owuo no.

## Nneɛma a wɔde bɔ dua

* Asante kosua/ Efie kosua
* Nsuo
* Nsa a ano yɛ den
* Kora

## Duabɔ ahodoɔ
Sɛ yɛka duabɔ ahodoɔ a mpɛn pii no,ɛgyina nneɛma mmienu so;

* Sɛ obi bɛfrɛ ahonhom ahodoɔ de abɔ obi dua. Sɛ obi bɛfrɛ ahonhom ahodoɔ de abɔ obi dua no ma yɛnya duabɔ ahodoɔ mmienu a ɛne duabɔ kɛseɛ ne duabɔ kumaa.

### Duabɔ kɛseɛ
Sɛ yɛka duabɔ kɛseɛ a, ɛne sɛ obi afrɛ ahonhom a wɔn anim wɔ nyam na wɔwɔ tumi pa ara wɔ Akanman mu de abɔ obi dua. Na wɔgyidi sɛ saa ahonhom no tirim yɛ den a wɔnfa bɔne nkyɛ.Saa ahonhom no bi ne; Antoa Nyamaa, Asuo Ayantarɛ, Kwaku Firi, Bɔkyerewa, Akonnedi,Tigare, Gagau,Kyinamanso.

#### Duabɔ kɛseɛ nsunsuansoɔ
Duabɔ kɛseɛ so nsunsuansoɔ no bi ne owuo,yareɛ koankorɔ, awoɔ mu haw ne deɛ ɛkeka ho nyinaa. Sɛ wɔdane dua a wɔafrɛ saa ahonhom yi a,wɔde kɔ bosom anaa nsuo a ɔde bɔɔ dua no so kɔ dane.Duabɔ kɛseɛ mu no,nneɛma a ɛho hia a wɔde dane dua no bi ne sikadua a ɛmu yɛ duru, kosua,nnwan,nkokɔ,nsa ne deɛ ɛkeka ho nyinaa. Na deɛ wɔbɔɔ dua no,ɛsɛ sɛ ɔtu kwan kɔ ɔbosom anaa nsuo a wɔfrɛɛ de bɔɔ dua no hɔ ansa na wɔatumi adane no.

### Duabɔ kumaa
Sɛ yɛka duabɔ kumaa a,ɛne sɛ obi afrɛ ahonhom nketewa de abɔ obi dua. Mpɛn pii no,saa ahonhom no yɛ nsuo ketewa a wɔn tumi sua anaa sɛ kuro bi bosom anaa nsuo a ɔnni kɔmfoɔ biara da n’ano. Ɛtumi mpo yɛ abusua bosom.

#### Duabɔ kumaa nsunsuansoɔ
Duabɔ kumaa so nsunsuansoɔ nnyɛ hu te sɛ duabɔ kɛseɛ. Sɛ wɔredane dua a ɛte sei a, ɛho nhia sɛ wɔde kɔ bosom no so anaa nsuo no so kɔdane.Wɔtumi de wɔano mpo dane ma ɛyɛ yie.Na ɛka nni mu pii saa.

* Deɛ ɛtɔ so mmienu ne duabɔ a ɛdi mu ne deɛ ɛnni mu.

## Nitandua
Ɛyɛ duabɔ a wɔbɔ obi nanso na nnipa no nnim sɛ wɔabɔ no dua. Mpɛn pii no, deɛ ɔrebɔ ne yɔnko dua no bɔ no wɔ n’akyi. Na saa dua yi yɛ adwuma pa ara a sɛ nipa no antu ho anamɔn ntɛm a ɛsɛe nneɛma.

## Nnipa a yɛnmɔ wɔn dua na wɔn nso mmɔ dua

* Ɔhene
* Ɔbaa pemfoɔ
* Akɔmfoɔ
* Ɔbaa a ɔreyɛ bra.

## Duabɔ so nsunsuasoɔ bɔne

* Ɛkum nnipa
* Ɛseɛ abusua
* Ɛde ntetemu ba
* Ɛma kuro bɔ 
* Ɛwom sɛ,duabɔ de nneɛma a yɛabobɔ so yi ba nanso ɛboa ma nokwaredie da ɛdi.

## Beaeɛ a menyaa mmoa firiiɛ
Ntam Ka

Wɔ Akanfoɔ mu no, ntam a yɛka ho hia pa ara, ɛka Akanfoɔ amammerɛ ho.Na ɛyɛ adeɛ baako a Akanfoɔ ntoto nase koraa. Ntam yɛ abususɛm, atoyerɛnkyɛm,nkoguo,amanehunu,awerɛhosɛm,owufumu,ɔyaredɔm,nsane yareɛ anaa akwanhyia a ɛtoo onipa bi anaa nnipa bi,abusua bi anaa ɔman bi wɔ berɛ bi a atwa mu a ne yaw nti wɔmpɛ sɛ wɔbɛte ho asɛm bio ɛfiri sɛ abɛyɛ amanehunu no agyinahyɛdeɛ. Wɔsusu sɛ, sɛ obi bɔ saa berɛ anaa beaeɛ no so a, ɔkae ateasefoɔ a wɔnnim anaa wɔntee saa asɛnyaw no. Ɛno nti wɔnpɛ sɛ obi bɛbɔ so koraa.
## Ntam Abɔseɛ
Asɛmfua ntam firi adeyɛ asɛm "tam" mu, deɛ yɛka no brɔfo kasa mu sɛ "to lift".Wei nti asɛmfua ntam gyina hɔ ma nsɛm bi a ɛmu yɛ duru anaa ɛso na ɛyɛ den ma onipa ano sɛ ɛbɛkukuru anaa bɛpagya aka ho asɛm.

## Ntam Ahodoɔ

### Ntam kumaa
Ntam kumaa yɛ nsɛm bi a ɛtoo ankorɛankorɛ,abusua,kuro ketewa anaa Odikuro bi. Sɛ obi ka ntam kumaa gu afoforɔ so a,ɛmu amanenya ntaa nyɛ kuntann ɛfiri sɛ ntam kumaa ne ɔman akonnwa nni twaka biara nti. Na ɛtɔ da mpo a amanenya ntaa mma ho. Nhwɛsoɛ ahodoɔ;

* Sɛ obi de n’awofoɔ abrabɔ mu haw,yadeɛ anaa owuo bɛyɛ ntam.Sɛ ebia: "meka m’agya adaka".
* Sɛ obi de ne yadeɛ anaa asetena mu nsɛnyaw  bi bɛyɛ ntam. Sɛ ebia: "meka m’ani a anhunu adeɛ da".
* Obi nso tumi de n’adwuma mu nsɛm yɛ ntam. Sɛ ebia: "meka me nsam sekan,twerɛdua ne deɛ ɛkeka ho".

### Ntam kɔkɔɔ anaa ntanturodoo
Ntam kɔkɔɔ ne asɛm anaa amanehunu bi a ɛtoo ɔman bi anaa ɔberempɔn bi,na wɔde ayɛ ntam ama ɔman mu no nyinaa. Ɛgyina hɔ ma ɔmanhene anaa ɔberempɔn bi ntam.

#### Ntam kɔkɔɔ abɔseɛ
Ntam kɔkɔɔ abɔseɛ tumi yɛ deɛ ɛdidisoɔ yi;

* Ɔyaredɔm
* Nkoguo
* Mpatuwuo
* Owuo

##### Ntam kɔkɔɔ ho asotwe
Ntam kɔkɔɔ ho asotwe so sene ntam kumaa.Asotwe ahodoɔ no bi ne;

* Nsatuo
* Sikatua
* Dwantua
* Asutwa
* Sɛpɔw/owuo.

## Ɛkwan A Wɔfa So Ka Ntam
Ɛkwan a wɔfa so ka ntam yɛ ahodoɔ mmienu. Wɔne ntam hunu ne ntam turodoo.

### Ntam hunu
Ntam hunu ne sɛ obi aka ntam wɔ mmerɛ a ɛnsɛ sɛ anka ɔka. Sɛ ebia; obi aka ntam wɔ atorɔsɛm ho. Ɛno Akanfoɔ fa no sɛ ntam hunu.

### Ntanturodoo anaa ntam pa
Wei ne ntam a amammerɛ, beaeɛ ne berɛ ma obi ho kwan ma ɔka.Ntam pa gu ahodoɔ beberee.Ɛbi ne; 

* Ɔhenpɔn nsuaeɛ
* Ɔhenkumaa nsuaeɛ
* Ɔko berɛ
* Ɔhenpɔn bi ayie ase nsuaeɛ
* Ɔkɔmfoɔ foforɔ nsuaeɛ
* Asɛnnibea ne 
* Ntam a yɛde hunahuna/pere adeɛ.

## Ntam Nhyehyɛeɛ
Ntam ka wɔ nhyehyɛeɛ mmiɛnsa. Weinom ne; 

* Ahyɛaseɛ anaa sɛ ɔfrɛ
* Mfinfini 
* Awieeɛ

## Ntam Wura
Ntam biara wɔ ne wura ɛfiri sɛ, ntam biara wɔ n’abɔseɛ. Na mpɛn pii no ntam abɔseɛ gyina onipa bi so. Nhwɛsoɔ ahodoɔ;

* Ɔman bi ntam- Ɔmanhene
* Abusua bi ntam- Abusuapanin
* Kuro bi ntam- Odikuro
* Ankorɛankorɛ ntam- Ankorɛankorɛ.

## Ntam Tumi
Ntam wɔ baabi a ne tumi duru.Akanfoɔ nim pefee sɛ ntam kumaa wɔ tumi sɛdeɛ ntam biara wɔ tumi no, nanso ntam kumaa ntumi ntra hyeɛ,ɛwɔ baabi a ne tumi kɔpem. Ne saa nti no, abusua bi ntam yɛ kɛseɛ wɔ saa abusua no na ɛntra nkɔ abusua foforɔ mu. Saa ara na ɔman bi ntam yɛ kɛseɛ wɔ saa ɔman no na ɛntra nkɔ ɔman bi so.

### Ntam nhwɛsoɔ

* Asante- Meka Memeneda
* Asante- Ntam Kɛseɛ Mmiɛnsa
* Akyem- Meka Wukuada ne Kwanyako
* Fante- Meka Oguaa ne Wukuada
* Mampɔn- Yawoɔda
* Bantama- Ntwoma.

## Beaeɛ A Menyaa Mmoa Firiiɛ
Nsedie

Nsedie asekyerɛ ne sɛ obi bɛfrɛ ahonhom anaa nsuo aba ɔno ara so anaa sane ne ho de kyerɛ sɛ ɔnni asɛm bi ho fɔ anaa ɔnnim asɛm a yɛde ato ne so ho hwee.

## Berɛ A Yɛdi Nse

* Berɛ a yɛregye awareɛ
* Ahensie mu
* Adwuma mu
* Asennibea

## Nsedie So Mfasoɔ

* Ɛma yɛnya ahotɔsoɔ wɔ obi mu.
* Yɛde twitwa gye yɛn ho wɔ ahohiahia mu.
* Ɛda Akanfoɔ amammerɛ adi.
* Ɛboa ma yɛdi bɔhyɛ ahodoɔ a yɛahyɛ so.
Historically black colleges and universities

Abakɔsɛm mu no,abibifoɔ kɔlege ne sukuupɔn akɛseɛ (HBCUs) yɛ asuahu a ɛwɔ dibea kɛseɛ wɔ nyansapɛ mu wɔ United States a wɔde sii hɔ ansa na Ɔmanfo Hokwan Mmara a wɔyɛe wɔ 1964 mu no reba a na wɔn adwene ne sɛ wɔbɛsom Amerikafo a wɔyɛ abibifo..Dodow no ara wɔ United State Kesee Fam na wɔde sii hɔ wɔ Ɔdansi bere (1865–1877) mu wɔ Amerika Ɔmanko no akyi.Na wɔn mfitiase atirimpɔw ne sɛ wɔbɛma Amerikafo a wɔyɛ abibifo nhomasua wɔ bere a kɔlege ne sukuupɔn dodow no ara a ɛwɔ United States no mma Abibifo sukuufo kwan mma wɔmfa wɔn din nhyɛ mu no mu.

Wɔ Ɔdansi bere no mu no, abakɔsɛm mu no, Protestantfo na wɔhyehyɛɛ Abibifo kɔlege dodow no ara nyamesom ahyehyɛde ahorow.Eyi sesae wɔ 1890 mu bere a U.S. Mmarahyɛ Bagua no too Morrill Mmara a Ɛto so Abien a ɛhwehwɛ sɛ Kesee Fam aman a wɔatew wɔn ho no ma Amerikafo a wɔyɛ abibifo nya ɔman sukuu ahorow a ɛkɔ akyiri sɛnea ɛbɛyɛ a wobenya Mmara no mu mfaso ahorow no.Wɔ ɔkwan soronko so no, wɔ afeha a ɛto so 20 awiei no mu, bere a wɔtrɛw Abibifo ne Amerikafo a wɔyɛ abibifo a wɔde wɔn kaa wɔn ahyehyɛde ahorow ho no mu anaasɛ wonyaa dibea sɛ ahyehyɛde a ɛsom nnipa kakraa bi akyi no, wɔbɛfrɛɛ ahyehyɛde ahorow bi sɛ Abibifo titiriw ahyehyɛde ahorow (PBIs).

Wɔ mfe ɔha mu wɔ Amerika nkoasom a wotuu fii hɔ wɔ 1865 mu akyi no, ɛkame ayɛ sɛ kɔlege ne sukuupɔn ahorow a ɛwɔ United States Kesee Fam nyinaa baraa Amerikafo a wɔyɛ abibifo nyinaa sɛ wɔnkɔ sɛnea Jim Crow mmara a ɛwɔ Kesee Fam no hwehwɛ no, bere a na ahyehyɛde ahorow a ɛwɔ ɔman no mmeae afoforo no de dodow a wɔde ma di dwuma daa de siw Abibifo a wɔbɛkɔ mu no ano hye no.Wɔhyehyɛɛ HBCU ahorow sɛnea ɛbɛyɛ a wɔbɛma Amerikafo a wɔyɛ abibifo anya hokwan pii na wɔn asɛyɛde titiriw ne sɛ wɔbɛhyehyɛ Afrikafo-Amerikafo mfinimfini mpanyimfo kuw no na wɔatrɛw mu.Wɔ 1950 ne 1960 mfe no mu no, na wɔbara mmusuakuw mu mpaapaemu a mmara ma ho kwan wɔ nhomasua mu wɔ Kesee Fam nyinaa (ne mmeae foforo biara wɔ United States), na wogyee nhyehyɛe afoforo a ɛnyɛ nyiyim toom.

HBCUs 101 na ɛwɔ United States (wɔn asoɛeɛ 121 a na ɛwɔ hɔ wɔ 1930 mfeɛ no mu), a ɛgyina hɔ ma ɔman no kɔlege ɔha mu nkyekyɛmu mmiɛnsa (3%), a ɔman ne ankorankoro asoɛeɛ ka ho.7 de oduruyɛfo adesua ma, 52 de master adesua ma, 83 de bachelor’s degree nhyehyɛe ma, na 38 de abodin krataa a ɛka ho ma.Mprempren HBCU ahorow no ma ɛkame ayɛ sɛ 20% yɛ Afrika Amerikafo a wɔawie kɔlege nyinaa ne 25% a wɔyɛ abibifo Amerikafo a wɔawie STEM. Wɔn a wɔawie HBCU ahorow no bi ne ɔmanfo hokwan ahorow ho kannifo Martin Luther King Kumaa, United States Asɛnnibea Kunini no temmufo Thurgood Marshall, Amerikani sini kwankyerɛfo Spike Lee, kan United States ɔmampanyin abadiakyiri Kamala Harris ne Amerikani akontaabufo Katherine Johnson a wawu.

## History
History of togo

Yebetumi ahu Togo abakɔsɛm afi fam tutu a ɛkyerɛ sɛ tete mpɔtam hɔ mmusuakuw tumi yɛ nkuku na wɔyɛ tin ho adwuma. Wɔ bere a efi afeha a ɛto so 11 kosi afeha a ɛto so 16 mu no, Anwonafo, Minafo, Gunfo, ne mmusuakuw afoforo ahorow baa ɔmantam no mu. Wɔn mu dodow no ara kɔtraa mpoano mmeae. Portugalfo bae wɔ afeha a ɛto so 15 awiei mu hɔ, na Europa aman afoforo nso dii wɔn akyi. Ɛde besi afeha a ɛto so 19 no, na mpoano mantam no yɛ nkoa aguadi beae titiriw, na ɛmaa Togo ne ɔmantam a atwa ho ahyia no too din "Nkoa Mpoano".

Wɔ 1884 mu no, Germany kae sɛ ɛwɔ mpoano ahobammɔ, na enyin kɔɔ asase mu kosii sɛ ɛbɛyɛɛ Germanfo atubraman a ɛwɔ Togoland wɔ 1905. Wɔyɛɛ keteke kwan, Lomé hyɛn gyinabea, ne nneɛma afoforo. Wɔ Wiase Ko I mu no, Britain ne France tow hyɛɛ Togoland so. Wɔ 1922 mu no, Great Britain nyaa Amanaman Apam no tumi sɛ wonni Togo atɔe fam fa na France nni apuei fam fa no so. Wiase Ko II akyi no, saa ahyɛde ahorow yi bɛyɛɛ UN Trust Territories. British Togolandfoɔ too aba sɛ wɔbɛka Gold Coast sɛ Ghana man foforɔ a ɛde ne ho no fa wɔ afe 1957 mu.

Franse Togoland bɛyɛɛ Togo Republic wɔ 1960. Ne Amanyɔ Mmara a wogye toom wɔ 1961 mu no de Togo Ɔman Bagua no sii hɔ sɛ mmarahyɛ bagua a ɛkorɔn sen biara. Wɔ saa afe no ara mu no, ɔmampanyin a odi kan, Sylvanus Olympio, guu asɔretiafo akuw no mu na ɔkyeree wɔn akannifo. Bere a wokum no wɔ atuatew mu wɔ 1963 mu no, asraafo no de tumi no hyɛɛ bere tiaa mu nniso bi a Nicolas Grunitzky di anim no nsa.

Asraafo kannifo Gnassingbé Eyadéma tuu Grunitzky gui wɔ atuatew a mogya nnim mu wɔ 1967. Ogyee ɔmampanyin dibea na ɔde ɔman biako nhyehyɛe bae wɔ 1969. Eyadéma kɔɔ so dii tumi mfe 38 a edi hɔ no. Bere a owui wɔ afe 2005 mu no, asraafo no de ne babarima, Faure Gnassingbé, sii hɔ sɛ ɔmampanyin. Gnassingbe yɛɛ abatow na odii nkonim, nanso ɔsɔretia no kae sɛ ɔyɛ nsisi. Esiane amammui mu basabasayɛ nti, Togofo bɛyɛ 40,000 guan kɔɔ aman a ɛbemmɛn hɔ no mu. Wɔsan paw Gnassingbé mprenu bio. Wɔ afe 2017 awiei no, ahobammɔ asraafo siw ɔsɔretia a wɔsɔre tia aban no ano.

## Togo Fam Atutuw Ho Adesua
Fam tutufo a wɔahu wɔ Togo no ada nnipa a wɔwɔ hɔ a emu dɔ na ɛkɔ so adi fi Tete Aboɔden Bere no Awiei kosi afeha a ɛto so 19 mu. Nhwehwɛmu ne fam tutu a wɔyɛe wɔ 1979 ne 1990 mfe no mfiase ntam hɔ no huu nneɛma a ɛho hia a aka wɔ ɔman no mu nyinaa.

Wɔ Oti mantam mu no, adanse a ɛkyerɛ sɛ nnipa tenae fi ɛbɛyɛ sɛ Abo Mmere no Awiei no bi ne abotan ho nnwuma, abotan ho mfonini, abo a wɔde fa akwan so, ne dade a wɔde yɛ nneɛma a edi kan a wɔde yɛ nneɛma a aka, a ɛkyerɛ sɛnkyerɛnne kwan so nsɛm a wɔka ne dade ho nimdeɛ nyinaa.

Wɔ Binah ne Kozah mantam mu no, fam tutufo kyerɛw nnua kronkron, dɔte ahoni, ne afie ne amanne kwan so akwan a wɔafa so ayɛ nneɛma nkae, ne mmeae a wɔyɛ dade ho asɛm. Saa nneɛma a wɔahu yi kyerɛ honhom fam nneyɛe a emu yɛ den a ɛne mpɔtam a wɔatu a wɔwɔ dade mfiridwuma wɔ abusuabɔ.
Buduburam

Buduburam yɛ aguanfo atrae a ɛwɔ Accra, Ghana atɔe fam kilomita 44 (akwansin 27). Ɛwɔ Accra-Cape Mpoano Ɔkwan Kɛse no ho. Amanaman Nkabom Aguanfo Panyin (UNHCR) na obuee nsraban yi ano wɔ afe 1990 mu, na aguanfo bɛboro 12,000 a wofi Liberia a woguan fii wɔn man mu wɔ Liberia Ɔmanko a Edi Kan (1989–1996) ne Liberia Ɔmanko a Ɛto so Abien (1999–2003) mu no te. Liberia ne amanaman ntam NGO akuw ne atuhoama ahyehyɛde ahorow na wɔsom nsraban no. Carolyn A. Miller Mfitiase Sukuu no de nhomasua ma mmofra bɛyɛ 500 a wɔwɔ nsraban no mu kwa.

## '''Abakɔsɛm'''https://en.wikipedia.org/w/index.php?title=Buduburam&action=edit&section=1
Wɔde Buduburam a ɛwɔ Ghana no sii hɔ wɔ afe 1990 mu sɛnea ɛbɛyɛ a ɛbɛma Liberia aguanfo a woguan kɔɔ Ghana bere a  https://en.wikipedia.org/wiki/Charles_Taylor_(Liberian_politician) bedii tumi no. Mfiase no, UNHCR de mmoa ne mmoa maa wɔn a wɔte atrae hɔ no ankorankoro.

Wɔ 1997 mu no, Liberia yɛɛ abatow a UN buu atɛn sɛ ɛfata araa ma ɛmaa kwan ma wɔyɛɛ tebea horow a ahobammɔ wom a wɔde bɛsan akɔ wɔn man mu. Ne saa nti, UNHCR gyaee aguanfo mmoa a wɔde ma Liberiafo a wɔwɔ Ghana no, na atrae no hweree sika a wɔde ma no pii. Saa bere yi mu no, wobu akontaa sɛ aguanfo bɛyɛ 3,000 san baa Liberia. Dodow no ara paw sɛ wɔbɛtena Ghana, na Buduburam atrae no yɛɛ wɔn mpɔtam hɔ mfinimfini.

Wɔ 1997 abatow no akyi bere tiaa bi no, amammui tebea a ɛwɔ Liberia no mu yɛɛ den, na Liberia aguanfo foforo a wɔbaa Ghana no maa UNHCR san kɔɔ Buduburam. Ɛwom sɛ UNHCR de n’ankasa mmoa mmɔdenbɔ a ɔde ma wɔ atrae hɔ no to mmofra nkumaa a obiara nka wɔn ho, wɔn a wɔn mfe akɔ anim, ne mmubuafo nkutoo de, nanso ahyehyɛde no boa nnwuma a ɛfa nnwuma a ɛfa nneɛma ho wɔ mpɔtam hɔ, na ɛde sika ma nnwuma te sɛ adansi ne nhomasua.

UNHCR fii ase twee wɔn ho fii nsraban no mu wɔ April 2007 mu, na wɔde nkakrankakra twee nnwuma a UNHCR di so nyinaa fii hɔ. June 2010 ne bere a aban no gyaee aguanfo dibea maa aguanfo a wɔwɔ atrae hɔ no.

Wɔ Ɔpɛpɔn 2011 mu no, Ɔmanpanyin Abadiakyiri a ɔhwɛ Amanneɛbɔ so wɔ Ghana kyerɛe sɛ Buduburam ho nhia bio na ɛsɛ sɛ ɛhɔfo no susuw ho sɛ wɔbɛsan akɔ Liberia anaasɛ wɔbɛkɔtena baabi foforo wɔ Ghana.

Wɔ 14 Ɔkɔtɔberɛ 2024 no, adansi adwumakuo bi a wɔreyɛ adwuma wɔ https://en.wikipedia.org/wiki/Winneba kwan kɛseɛ a ɛwɔ Buduburam kwan no so no sɛee nneɛma wɔ akwanhyia a ɛyɛ hu mu berɛ a wɔpaee ɔbotan bi akyi.  Akyiri yi wɔsan fii adwuma ase wɔ asɛm no akyi.
History of Nigeria

Yɛ tumi hunu Alatafoɔ abakɔsɛm fri wcn a wɔhyɛɛ aseɛ wc mfie 13,000 BC efiri wcn a w'ani dii kan bueeɛ no te s3 Nok amammerɛ a ɛhyɛɛ aseɛ mfie 1500 BC. Abibifoɔ bebree a na w'ani abue no tenaa mantam mu bi a ɛwɔ Alata man mu seisei bi te sɛ Nri, Benin man ne Oyo ahemman. Nkramosom nso faa Bornu ahemman duruu Alata man mu wɔ mfie (1068AD) ne Hausafoɔ man wc du-baako mfeha mu, ɛna Kristosom nso duruu Warri man a ɛwc Alata man mu du-nnum mfeha, na ɛfaa Augustinian ne Capuchin nkokorafo so a wɔfiri Portugal. Songhai ahemman nso faa ɛfa bi wɔ Alata man mu. Ɛnam Abrɔfo so nti, wɔnyaa suhyɛn gyenabia nkuro te sɛ Calabar, Badagry ne Bonny a ɛbɛn mpo ano wc mfie a atwaa 1480 no mu,a ɛyɛɛ nwuma wɔ transatlantic slave trade ka nnoɔma foforɔ ho. Ntɔkwa a na ɛwc nkuroaseɛ, te sɛ Oyo ahemman ɔmanko, no kyerɛ sɛ na wcde nkorɔfo foforɔ yɛ nkoa daa.

Mfie 1804 akyi no, Usman dan Fodio de nkabom asasesin kɛse

## References
Gyamadudu Museum

Gyamadudu Museum yɛ amammerɛ adeɛ a wɔahyɛda ayɛ a ɛwɔ Asante mantam mu,ne titire Kumase,Ghana.  Wɔasi saa dan yi de rekyerɛ Asante amammerɛ ne abakɔsɛm ne ɔman Ghana abakɔsɛm nso.Sɛ wokɔ dan yi mu a, wobɛhunu nneɛma binom te sɛ tetesɛm a ɛfa amammerɛ afadeɛ ho, tete nneɛma a wɔde wɔn nsa anwene, mfoni ahodoɔ a ɛfa atetesɛm ho ne ɛnnɛ mmerɛ yi mfoniyɛ a ɛkyerɛ ɔman Ghana mfoni adwuma ne amammerɛ. Ɛyɛ dan wɔasi de rekyerɛ Asante abakɔsɛm,wɔn amammerɛ ne wɔn ahennie kɛseyɛ.

Saa beaeɛ yi da nnipa titire binom adi, ɛbi te sɛ Asante nhemfo ne ahemaa, a Opemsuo Otumfuor Osei Tutu II ne Nana Yaa Asantewaa ne abibirem nnipa atitire a wɔadi aman ahodoɔ so bi te sɛ Kwame Nkrumah,Nelson Mandela ne Haile Salassie adi. Ɛsan kyerɛ wɔn a wɔko peree fawohodie maa yɛn ne Adinkra ahyɛnsodeɛ ahodoɔ, Kentenwene ne deɛ ɛkeka ho nyinaa.

## Ne Dwumadie
Adeɛ titire baako paa a wɔde sii saa beaeɛ ne sɛ, mpaninfoɔ,mmɔfra,nkyirimma,ahɔhoɔ a wɔfiri aman ahodoɔ so bɛkɔ hɔ akɔhunu atetesɛm na wɔasua adeɛ anya nhunumu wɔ nneɛma binom a ɛsii tete berɛ no mu hɔ. Saa beaeɛ yi yɛ adwuma firi dwoada de kɔsi fiada, anɔpa nnɔnkron kɔsi anwummerɛ nnɔnnan. 

## Ne Farebaeɛ
Saa museum yi yɛ Nana Apau Wiafe Ababio Sanwoansan a ɔyɛ Hemanhene anisoadehunu sɛ ɔbɛyɛ biribi a ɛte sei wɔ Kumase. Na mpaninfoɔ nso gye too mu a wɔhyɛɛ aseɛ afe 2020 na wɔwiee afe 2023 mu. Faako a saa beaeɛ yi wɔ no gye asase bɛyɛ eka du(10acres) a ɛwɔ adan ahodoɔ nkron a wɔde kyerɛ amammerɛ ne nneɛma a ahodoɔ a wɔawene. Afei beaeɛ yi wɔ dan kɛseɛ a wɔde yɛ kuro nhyiamudie.Na nsutene bi nso da hɔ a wɔfrɛ no Anyinasu. 

## Beaeɛ A Menyaa Mmoa Firiiɛ
Kɔsanbra(Reincarnation)

Sɛ yɛka sɛ obi akɔ asane aba a,asekyerɛ ne sɛ,obi awu afiri ateasefoɔ asase yi so na wasan aba biom ama yɛawo no.Sɛ yɛhunu obi a wawu atwam nneyɛɛ wɔ akoraa a wɔawo no ho a,wɔtumi ka sɛ saa abɔfra no yɛ k"ɔsanbra".Mpɛn pii no, kɔsanbrafoɔ no tumi yɛ abusua korɔ no mu anaa sɛ abusua foforɔ mu.Wɔ Akanfoɔ gyidie mu no, wɔhunu ɔkra no sɛ ɔnwu na mmom ɔfiri nipadua no mu kɔ nipadua foforɔ mu.

## Mmɔfra amammerɛ
Sɛ yɛba no amammerɛ fam a wɔnni amammerɛ biara a wɔyɛ de ma obi a wawu akɔ asane aba na mmom ɛfiri ne mmɔfra berɛ mu kɔsi mfeɛ du mu no,wɔnka mma no nte sɛ wawu na wasane aba. Akanfoɔ gyidi sɛ wɔwo abɔfra a ɔkata n’ani, ɛno nti ɔnhunu abusua korɔ a wabɛpue mu.Na sɛ abɔfra bɛpue abusua bi mu na sɛ ɔmpɛ a ɔtumi san kɔ n’akyi.

## Ahɛnsodeɛ
Akanman mu no, sɛ wɔwo abɔfra bi na ɔwu,na ne mprenu so no,ɔsan wu a,saa abɔfra no wɔhyɛ no nso. Enti sɛ wɔwo ne mprɛnsa soɔ na wɔhunu saa ahyɛnsodeɛ wɔ abɔfra a ɔtɔ so mmiɛnsa no ho a, wɔhunu sɛ ɛyɛ saa abɔfra no na wakɔ asan aba no.Deɛ wɔde hyɛ no nso ne sekan a wɔde twa ne honam no baabi. Akanman mu nso,wɔwɔ din a wɔde to saa mmɔfra no sɛdeɛ ɛbɛyɛ a wɔbɛka asase so.Saa din no bi ne; Moosi, Hawa,Akosua Sumina,Kaya, Dɔnkɔ ne deɛ ɛkeka ho nyinaa.

## Beaeɛ a menyaa mmoa firiiɛ
Adedie

**Adedie** yɛ Gaana Akanfoɔ amammerɛ  ɛne sɛ, obi awu na obi refa n’akyi nneɛma anaa sɛ ɔresɔ n’asɔ mu anaa sɛ ɔrefa ne tuo. Akanman mu no, adedie gu ahodoɔ mmienu: ɛna fam adedie ne agya fam adedie. Saa nkorɔfoɔ yi yɛ mmusuakuo kɛseɛ bi a wɔka kasa ahodoɔ bi te sɛ; Asante, Akuapem, Fante, Kwawu, Akyem, Sefwi, Bono, Akwamu ne wɔn a ɛkeka ho.Sɛ yɛfa ɔha nyiyimu a, ɛmu bɛyɛ sɛ aduokron na ɛdi ɛna adeɛ na ɛmu bɛyɛ du na ɛdi Agya adeɛ.

## Adedie nkyerɛmu
Akanfoɔ di adeɛ kɔ ɛna fam. Akanman mu deɛ, wɔfasenom ne anuanom na wɔtaa di adeɛ,ne titire no,sɛ ɔbarima panin bi awu wɔ abusua bi mu.Akanfoɔ gye di sɛ abɔfra nam mogya so na ɔne ne na bɔ abusua. Afei nso ɔsane nam sunsum so na ɔne n’agya bɔ abusua. Enti Akanman mu no,wɔgye di sɛ agya yɛ ɔhɔhoɔ ɛfiri sɛ wɔdi adeɛ kɔ ɛna fam.

## Ɔkwan a wɔfa so yi odiadefoɔ

* Sɛ obi wu wɔ abusua bi mu a,deɛ wɔtaa yɛ ne sɛ,Abusuapanin ne abusuafoɔ no hyia na wɔahwehwɛ ne nuanom mu anaa sɛ ne wɔfasenom mu apɛ deɛ wɔde owufoɔ no tuo bɛhyɛ ne nsa.
* Na mmom,wɔhwɛ sɛ deɛ wawuo no nuanom bi na ɔbɛdi n’adeɛ nanso sɛ ɛkɔba sɛ ne nuanom asa a, ɛna wɔfaase ba mu. Ɛno nti na Akanfoɔ bu bɛ bi sɛ; "Niwaa mma nsaeɛ a,wɔfaase nni adeɛ".
* Saa nso na wɔdi adeɛ no nnidisoɔ nnidisoɔ. Ɛne sɛ, ɔbaapanin a ɔwɔ anuanom no mu mma na wɔdi adeɛ ansa na kumaa no fam nso abɛtoa so. 
* Ɛwom wɔdi adeɛ nnidisoɔ nnidisoɔ nanso ɛduru obi so na wɔhwɛ na sɛ ɔnni suban pa a,wɔtumi twa no gya de ma obi a ɔdi akyire a ɔwɔ suban pa. Wɔhwɛ obi a n’ani da fam a ɔremmɛsɛe agyapadeɛ a owufoɔ no agya hɔ no.
* Akanfoɔ amammerɛ mu no,sɛ deɛ ɔwuiiɛ no yɛ ɔbaa na sɛ ne nuammaa no bi te ase a, baako na ɔfa n’asɔ na ɔhwɛ ne mma ma no. Mmom ne nneɛma a wawu agya hɔ no taa kɔ ne mma no hɔ gye sɛ, ɔyɛ obonin a sɛbe wanwo da.
* Baabi nso wɔ hɔ a, sɛ ɔbaa bi wu na sɛ ne nua bi di adeɛ a, ɔdane adedie no de ma owufoɔ no babaa na ɔtena akyi hwɛ sɛ biribiara bɛkɔ so frɔmfrɔm wɔ mma a aka akyire no abrabɔ mu.
* Akanman mu no, sɛ wɔyi odiadefoɔ a, mma no de a anigyeɛ soa no bɔ no hyire ne titire no, sɛ ɛyɛ wɔn abodwo wɔ deɛ ɔrebɛfa wɔn papa anaa maame asɔ mu no.

## Odiadefoɔ asɛdeɛ

* Akanman mu no,sɛ obi bɛdi adeɛ a,nneɛma a wɔde hyɛ ne nsa no bi ne nsase,mfuo,sika,akonnwa ne agudeɛ.Ayie no akyi a ɛyɛ adaduannan no, ɛsɛ sɛ odiadefoɔ no ne abusuafoɔ no hyia na wɔbuebue owufoɔ no nnaka nso.
* Sɛ agyapadeɛ papa bi wɔ hɔ a, wɔhyia abusua no bu akonta kyerɛ wɔn sika a wɔnya firii ayiyɔ no mu.
* Wɔde saa sika no bi hwɛ mmɔfra a wɔwɔ abusua no mu a wɔhia mmoa wɔ sikasɛm mu.
* Deɛ ɛhia kɛse paa wɔ Akanfoɔ adedie mu ne sɛ, ɛsɛ sɛ odiadefoɔ no pɛ agyapadeɛ no bi ka ho. Akanman mu nso no,ɛyɛ odiadefoɔ no asɛdeɛ sɛ ɔhwɛ owufoɔ no yere ne ne mma. 
* Tete berɛ no mpo deɛ,na odiadefoɔ no tumi ware ɔbaa kunafoɔ no.

## Mfasoɔ a ɛwɔ akanfoɔ adedie mu.

* Ɛde asomdwoe ba abusua no mu.
* Ɛde nkɔsoɔ nso ba owufoɔ no yere ne ne mma abrabɔ mu.
* Ɛma yɛhunu Akanfoɔ ankasa ne sɛdeɛ wɔn nhyehyɛeɛ teɛ.

## Beaeɛ a menyaa mmoa firiiɛ
Gideon Boako

**Gideon Boako** (wɔwoo no 16 December 1983) yɛ Ghana sikasɛm ho nimdefoɔ ne amanyɔfoɔ. Ɔyɛ mmarahyɛ baguani ma Tano North (Ghana parliament constituency) wɔ Ahafo Mantam mu wɔ Ghana. Ɔgyina amansin no ananmu wɔ Fourth Republic of Ghana Mmarahyɛ Bagua a ɛtɔ so nkron no mu sɛ New Patriotic Party (NPP) no muni.
Abosomsom

Sɛdeɛ edin "Abosomsom" no ara kyerɛ ne ho ase no, ɛyɛ ɔsom a wɔsom abosom.Na ɛnam gyidie a nnipa binom wɔ na wɔde som saa abosom yi. Ɛyɛ ɔsom a ɛda adi wɔ wiase afanaa nyinaa a ɛka nnipa no bi amammerɛ ne amanneɛ ho.Wɔn tirimupɔ ne sɛ wɔbɛboa ama nnipa ntam ayɔnkofa no adi mu na afei wɔne ahonhom ne abɔdeɛ nso anya ayɔnkofa.

## Wɔn Gyidie Ne Wɔn Dwumadie

* Onyankopɔn ne anyame nketewa mu gyidie: Abosomsom ahodoɔ no nyinaa wɔ gyidie sɛ Onyankopɔn yɛ baako,na Ɔno na ɔbɔɔ ɔsoro ne asase ne ɛmu nneɛma nyinaa a abosom nketewa, ahonhom ahodoɔ ne nsamanfoɔ ka ho. Na wɔn nso, wɔtumi de wɔn ahiaseɛm to wɔn anim ma wɔboa wɔn.
* Ahonhom mu ayɔnkofa a wɔne abɔdeɛ wɔ: Mpɛn pii no abosomsomfoɔ hunu abɔdeɛ biara sɛ ɛyɛ kronkron. Ɛbi te sɛ nnua, nsuo,aboɔ ne deɛ ɛkeka ho nyinaa.Wɔhunu no sɛ saa abɔdeɛ weinom nyinaa yɛ ahonhom. 
* Nyankomadeɛ ne afahyɛ: Ɛbi ne afɔdeɛ a wɔbɔ,afɔrema ne afahyɛ a wɔyɛ sɛdeɛ wɔne anyame nketewa bɛnya ayɔnkofa a ɛmu yɛ duru.
* Abrabɔ Pa: Abosomsomfoɔ di nokware na wɔde deɛ ɛda to deɛ ɛsɛ sɛ ɛda. Wɔde akyiwadeɛ ahodoɔ na ɛbɔ wɔn bra wɔ amammerɛ ahodoɔ mu te sɛ awareɛ,ayiyɔ ne deɛ ɛkeka ho nyinaa. Sɛ wɔbu saa akyiwadeɛ yi so a,asotwe wɔ hɔ a ahonhom no de ma wɔn. Ɛno nti wɔbɔ wɔn ho mmɔden sɛ wɔbɛyɛ deɛ ɛfata.
* Gyidie a wɔwɔ wɔ ahobanbɔ tumi ne ahonhom akɛseɛ mu: Abosomsomfoɔ gye nnusɛm di,ayeraduro,tumi a ɛbɔ wɔn ho ban ne deɛ ɛtumi sa yareɛ,atorenkyɛm ne deɛ ɛkeka ho nyinaa di.
* Nsamanfoɔ ne Kɔsanbra (reincarmation): Wɔgye di sɛ nsamanfoɔ wɔ tumi wɔ ateasefoɔ so.Wɔsan gye kɔsanbra di ɛnkanka wɔ Abibirem.
* Amammerɛ ntoasoɔ: Abossomfoɔ bɔ mmɔden sɛ wɔbɛma wɔn amammerɛ ne amanneɛ atoa so nkyirimma so. Wɔtumi yɛ no nkyerɛkyerɛ.

## Abosomsom Ahodoɔ Nhwɛsoɔ
Abosomsom ahodoɔ no bi ne: Hinduism, Buddhism, ne gyidie ahodoɔ a nnipa binom wɔ wiase afanaa nyinaa. Wɔn nyinaa wɔ kwan a wɔfa so som wɔn anyame nanso wɔn nyinaa wɔ saa gyidie ne dwumadie yi bi.

## Beaeɛ A Menyaa Mmoa Firiiɛ
Akɔm

Akɔm yɛ tete honhom mu amammerɛ ma Akanfoɔ ne Cote d’Ivoire man no a ɛka wɔn amammerɛ ne wɔn som ho.Akɔm dwumadie no yɛ honhom mu nnipa a wɔfrɛ wɔn "Akɔmfoɔ" na wɔyɛ.Wɔn na wɔgyina hɔ sɛ ntamgyinafoɔ wɔ nnipa ne abosom no ntam sɛ ahonhom no bɛfa wɔn so ada wɔn ho adi akasa akyerɛ nnipa. Mpɛn pii no,saa  ahonhom yi wɔ abɔdeɛ binom mu te sɛ nnua,nsuo,mmepɔ,mmoa ne ade a wɔgyina hɔ sɛ ntamgyimafoɔ wɔ wɔne Ɔbɔadeɛ ne nnipa ntam.

Sɛ ɛduru akɔm berɛ mu a twenebɔ,asa ne nwontoɔ ka ho no a, ahohhom no kasa kyerɛ nnipa,wɔkyerɛ ayaresa,wɔkyerɛ banbɔ ne nneɛma ahodoɔ. Saa nneyɛeɛ yi ayɛ adiyie ne honhom mu kasakyerɛ a ɛboa siesie ntɔkwa ahodoɔ na wɔboa ma asomdwoe di hene wɔ mantam ne kuro no mu.

## Akan Kɔsmɔlɔgyi
Wɔ Akan kɔsmɔlɔgyi mu no,akɔm yɛ ne abosomsom na ɛnam ne nsamanfrɛ a ɛkyerɛ gyidie ahodoɔ a ɛda adi wɔ ahonhom ahodoɔ ne nkyerɛkyerɛ mu.Wɔ Akanman mu no,akɔm yɛ honhom adeɛ mu nneyɛeɛ a ahonhom nam so kasa kyerɛ nnipa fa banbɔsɛm ho,ayaresa ne mpatamu mu asomdwoe ho.

## Beaeɛ A Menyaa Mmoa Firiiɛ
The Role of ECOWAS in Artifact Repatriation

*Wɔatwerɛ nsɛm wei wɔ *'Asante Twi*' mu*

ECOWAS abɛyɛ mantam no mu nipa titire wɔ amammerɛ mu agyapadeɛ a wɔayi afiri hɔ wɔ nniso ne nnisoɔ akyi ntɔkwa mu no ho. Wɔ afe 2019 mu no, N'amammui Adwumayɛfoɔ gyee Ɔmantam Nhyehyɛeɛ a wɔde bɛsan ama Afrika amammerɛ mu nneɛma akɔ wɔn man mu, de akyerɛ sɛ wɔasi wɔn bo sɛ wɔbɛsiesie abakɔsɛm mu ntɛnkyea ne sɛ wɔbɛbɔ mantam no agyapadeɛ ho ban.

Atɔe Afrika tete nneɛma akorae, ahemfie ahorow, ne mmeae kronkron a na Europa nniso di wɔn so no hweree nneɛma pii. Woyii nneɛma a wɔde yɛɛ ade fi ahemfo agyapade so kosi amanne mu nneɛma so kyekyɛe wɔ Europa ne Amerika Atifi fam nyinaa. Amammerɛ mu agyapadeɛ a wɔhweree yi maa nnipa a wɔwɔ hɔ no yɛɛ basaa, na ɛmaa awo ntoatoaso a ɛbɛba no antumi anhu wɔn tete nneɛma no. Wɔ afeha a ɛto so aduonu awiei mu no, ECOWAS aman no hui sɛ nneɛma a ɛtete saa a wɔde bɛsan akɔ wɔn man mu no ho hia na ama wɔatumi asan de amammerɛ mu nkakrankakra aba, na wɔatumi ahyɛ nsrahwɛ ne nwomasua ho nkuran wɔ mpɔtam hɔ.

Aman a wɔbom yɛ kuw no mu biara fii ase de nsɛmmisa a ɛfa nneɛma a wɔakyekyere no ho bae wɔ 1960 mfe no mfiase pɛɛ, nanso mpɛn pii no, na mmɔden a wɔbɔ no nhyia na na wonni tumi a wɔde bɛyɛ saa. Wɔ December 2018 mu no, ECOWAS aman atitiriw faa amanyɔsɛm a wɔhyɛɛ ho bɔ wɔ Abuja de hyɛɛ Akwankyerɛ Kuw no sɛ wɔnnyɛ amantam nhyehyɛe mma wɔn a wɔresan aba wɔn man mu no, de kyerɛe sɛ wɔn adwene hyia sɛ, sɛ wɔbom yɛ biribi a, ɛbɛboa kɛse ma wɔne aman a na wɔyɛ wɔn nkoa no adi nkitaho. Asɔretiafoɔ bɔɔ kɔkɔ sɛ, sɛ mmara no amma mu a, na nhyehyɛe no betumi ayɛ sɛnkyerɛnne kwan so adeyɛ.

Wɔ Kitawonsa bosome da a ɛtɔ so 17 wɔ afe 2019 wɔ Cotonou, Benin, ECOWAS amammerɛ mu amradofoɔ gyee 2019 - 2023 Ɔman mu Nsakraeɛ Nhyehyɛeɛ a ɛfa amammerɛ mu nneɛma a wɔde bɛsan aba ho no toom. Nhyehyɛe no de botae nsia bi asi hɔ, a nea ɛka ho ne sɛ wɔbɛhyehyɛ mmara bi, wɔama sika, ahyɛ aban no den, na wɔayɛ nneɛma a wɔakora wɔ aman foforo so no ho mfonini. Wɔ Ɔbɛnem bosome wɔ afe 2021 mu no, ECOWAS ɔmampanin Mamadou Traoré ne Liberia atumfoɔ yɛɛ nhyiamu de hyɛɛ 1970 UNESCO apam ne 1995 UNIDROIT apam a ɛfa amammerɛ agyapadeɛ ho no ho nkuran, de sii ECOWAS adwuma so dua wɔ aman a wɔdɔm ECOWAS no a wɔde wɔn ho bɛhyɛ amanaman ntam gyinapɛn ahodoɔ mu no.

## Hwɛ bio

* Brown card system- ECOWAS hyɛn nsiakyiribaa
* Common Market for Eastern and Southern Africa (COMESA)
* East African Community
* Economic Community of Central African States (ECCAS)
* Economy of Africa
* ECOWAS Peace Pageant
* Intergovernmental Authority on Development
* Southern African Development Community (SADC)
* Alliance of Sahel States - ɛfa a wɔakyɛ mu

= Baabi menyaa mmoa firiiɛ =
Nkyekyεmu:Africa Wiki Challenge
Nkyekyεmu:2025
Akanfoɔ Mmɛ

Ɛbɛ wɔ nkyerɛaseɛ ahodoɔ pii. Ɛbi ne;

* Ɛbɛ yɛ mpanin kasa a ɛmu dɔ yie,a yɛn nananom tetefoɔ nam wɔn nyansa ne nneɛma a ɛsii wɔn abrabɔ mu no ahyehyɛ de agya nkyirimma.Yɛde abɛbuo kyerɛ nsɛm bi a yɛpɛ sɛ yɛka ase, na yɛde si so dua ma nnipa te aseɛ pefee. Akanfoɔ gye to mu sɛ abɛbuo yɛ kasa aduruadeɛ a ɛma kasa no yɛ dɛ san nso yɛ hwam.
* Ɛbɛ yɛ asɛm a wonim no yie,na ɛka nokorɛ anaa afotusɛm bi a ɛfa biribiara ho.
* Ɛbɛ da adwene titire bi adi wɔ asɛm mu ma nteaseɛ ba.

Mpɛn pii no, sɛ obi rebu bɛ a, ɛsɛ sɛ ɔhwɛ nneɛma mmiɛnsa ansa na wɔabu bɛ;

* Ɔhwɛ asɛm a asi no ho.
* Beaeɛ a wɔreka asɛm no.
* Nnipa a wɔahyia hɔ a wɔretie asɛm no.

## Akanfoɔ Mmɛ Ahodoɔ

* Ɛbɛ turodoo 
* Asɛm sɛ-bɛ
* Nnyeso-bɛ
* Abɛbudeɛ

## Berɛ A Akanfoɔ Bu Bɛ
Akanfoɔ nni bere pɔtee a wɔde bu bɛ. Na mmom sɛ asɛm ba a na wɔbu bɛ. Ɛno nti Akanfoɔ wɔ asɛm a wɔka sɛ; "sɛ asɛm mmaeɛ a wɔnmu bɛ".

## Ɛbɛ So Mfasoɔ

* Ɛma anigyeɛ, ɛnkanka berɛ a ɔmanfoɔ ahyia resi mmɛ ho akansie.
* Ɛma deɛ ɔrebu no nya obuo firi afoforɔ nkyɛn.
* Yɛde mmɛ twa asɛm a ɛnka ɛbɛyɛ tenten so tiawa.
* Yɛde mmɛ tu fo.
* Ɛbɛ da Akanfoɔ nyansa, wɔn nimdeɛ, wɔn gyidie ne wɔn abrabɔ mu nsɛm nyinaa adi.

## Beaeɛ A Menyaa Mmoa Firiiɛ
Galamsey

**Galamsey** yɛ edin a Ghanafoɔ ankasa anwene de ato sika kɔkɔɔ a wɔtuo na ɛnfa mmara kwan so wɔ ɔman Ghana mu. Saa asɛmfua yi firi brɔfo kasa "gather and sell " mu a wɔkyerɛ aseɛ wɔ Akan kasa mu sɛ "boaboa ano na tɔn".Ɛkyerɛ sika kɔkɔɔ a nnipa tu wɔ mantam ahodoɔ a amanfoɔ boaboa sika kɔkɔɔ ano firi nsutene mu ne mfudeɛ asase so. Nanso seisei wɔnam akwan bɔne so na wɔtu saa sika kɔkɔɔ yi: mfidie ahodoɔ ne nnubɔne na wɔde tu sika kɔkɔɔ yi.

## Ne Su

* Wɔde nneɛma binom te sɛ sɔfe na ɛtu amena nanso ɛnyɛ amena a ɛmu wa pii na wɔasi mu ahwehwɛ sika kɔkɔɔ no.
* Ghana mmara mma ho kwan koraa sɛ ɔmanfoɔ de wɔn ho bɛhyɛ saa adwuma yi mu.
*Mpɛn pii no,wɔn a wɔyɛ saa galamsey no de nnuro binom te sɛ Mercury na ɛyi sika kɔkɔɔ no. Na ɛno sɛe nsuo ne mfudeɛ.
*Saa dwumadie yi nyɛ na koraa wɔ Ghana anaafoɔ fam ɛfiri sɛ saa beaeɛ yi na sika kɔkɔɔ wɔ pa ara. Na nnipa pii nso de ayɛ wɔn adwuma.
*Galamsey sɛe nsuo,mfudeɛ, na ɛde yareɛ nso ba ɛsiane nnubɔne a wɔde di ho dwuma no nti.

## Beaeɛ A Menyaa Mmoa Firiiɛ
Twi Wikipedia

**Twi Wikipedia** anaa **Twi Wikipedia** yɛ Twi Wikipedia . Wɔ Ɔkɔtɔberɛ 2009 mfitiaseɛ no, na ɛwɔ nsɛm 63, na ɛdii.
A

**A**, anaa **a**, yɛ nkyerɛwde a edi kan ne ɛnne nnyigyei nkyerɛwde a edi kan wɔ Latin nkyerɛwde mu,   a wɔde di dwuma wɔ nnɛyi Engiresi nkyerɛwde.

Nkyekyεmu:Ghana mmrahyɛbadwafoɔ 2001–2005
Nkyekyεmu:Ghana mmrahyɛbadwafoɔ 2005–2009
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021
Nkyekyεmu:Ghana mmrahyɛbadwafoɔ 2021-2025
B

**'B**, anaa **b**, yɛ Latin nkyerɛwde mu nkyerɛwde a ɛto so abien, a wɔde di dwuma wɔ nnɛyi Engiresi nkyerɛwde mu, Europa atɔe fam kasa afoforo.
Bradwom

Bradwom yɛ nnwom bi a Akanfoɔ mmaa to berɛ a wɔregoro obi a waduru ne mpaninfeɛ so bra. Akanfoɔ de kyerɛ wɔn anigyeɛ, ahosɛpɛ ne gyinaberɛ a wɔwɔ mu de ma wɔn mma mmaa a wɔatumi atena aseɛ ayɛ bra na wɔde wɔn asi hɔ. Ɛyɛ animuonyam kɛse ma abaayewa no, n’awofoɔ ne n’abusuafoɔ nyinaa.

## Botaeɛ
Akanfoɔ nam saa bradwom yi so tete wɔn mma, ma wɔhunu deɛ ɛsɛ sɛ wɔyɛ wɔ wɔn asetena mu. Ɛsɛ sɛ wɔbɔ brapa, sua anidie, aduaneno, kasadɛ, obuo ne ahobrɛaseɛ a wɔde ma mpaninfoɔ. Ɛkyerɛ wɔn bio sɛ wɔsi so na wɔrepɛ awareɛ a wɔnhwehwɛ mu yie.Ne tiawa mu ara ne sɛ, Akanfoɔ nam bradwom so tu brafoɔ no ne mmaayewa a wɔaka no fo, wɔde kyerɛ wɔn asetena a ɛyɛ ma ɔkanni biara sɛ ɔbɛsua.Wɔde bradwom bɔ dawuro, kyerɛ sɛ abaayewa no anyini a afei deɛ obi tumi srɛ no awareɛ.Wei nti wɔde bradwom di dwuma a ɛdidi soɔ yi:

* Wɔde bradwom tu fo. Wɔde hyɛ mmabaa a wɔasi so no nkuran ma wɔhwɛ wɔn ho so yie.
* Wɔde bɔ dawuro ma ɔmanfoɔ hunu sɛ abaayewa bi aduru ne mpaninfeɛ so na afei deɛ ɔbɛtumi aware.
* Wɔde srɛ adeɛ.Wɔnam bradwom so srɛ sika ne nnoɔma ahodoɔ firi Nyame, ne sunsum nkaeɛ ne ne manfoɔ hɔ.
* Wɔde da ase. Wɔde da Nana Nyankopɔn ne sumsum nkaeɛ no ase sɛ wɔabɔ abaayewa no ho ban abɛpem saa berɛ no. Wɔsan de da ɔmanfoɔ a wɔreboa no nyinaa ase.
* Wɔde hyɛ abaayewaa no ne n’awofoɔ animuonyam sɛ watena ne ho ase na wankɔfa afuro.

## Bradwom Hyehyɛbea
Sɛ wɔregoro bra a, wɔde osebɔ na ɛhyɛ aseɛ.Afei ansa na mmaa no ama dwom no so:

*Osee yie e!……Yiee Yiee!*

*Otwereduampɔn e, yɛda wo ase o!*

*Yɛda wo ase Amene o!*

*Yɛn na yɛnnie o!* 

## Nneɛma A Wɔde Goro Bradwom
Bradwom yɛ Akanfoɔ agorɔ a ɛyɛ soronko nti no ɛho nneɛma nso yɛ soronko. Saa mneɛma yi ne firikyiwa ne nnawuta, akasaa, donno, asɔ ne nsamubɔ.

## Bradwom Mu Nsɛntitire
Bradwom mu nsɛntitire taa fa nnoɔma a ɛdidi soɔ yi ho:

* Awadeɛ mu ahuntasɛ
* Ɔdɔ
* Anigyeɛ ne ahosɛpɛ
* Atɛnnidie ne akuta
* Adesrɛ
* Abateteɛ papa
* Nhwɛsopa
* Ahosiesie.

## Bradwom Ahodoɔ
Bradwom ahodoɔ no gyina dwuma ahodoɔ anaa botaeɛ a wɔde to dwom no so. Yɛwɔ deɛ;

* Deɛ wɔde bɔ dawuro
* Deɛ wɔde da aseɛ
* Deɛ wɔde kyerɛ anigyeɛ
* Deɛ wɔde bɔ akutia
* Deɛ wɔde hoahoa wɔn ho
* Deɛ wɔde tu fo ne ade.

## Bradwom Kasasu Ne Nhyehyɛeɛ
Bradwom mu nsɛm no yɛ ntiantia. Ne kasasu mu nso no, yɛtaa nya ntimu ahodoɔ ne nsawosoɔ. Emu nsɛm no taa yɛ nkamfoɔ, aseda, nnyinahɔma, ntotohosɛm ne ade.

## Beaeɛ A Menyaa Mmoa Firiiɛ
Santo

Santo anaa sɛ Bob Santo sɛdeɛ nnipa de nim no no yɛ sinitwani ne nsɛmkwani wɔ ɔman Ghana mu. Ne din ankasa ne **John Evans Kwadwo Bosompem.** Wɔwoo no afe apem ahankron aduanan (1940) wɔ Akyem Awisa. Ɔyii sini pii wɔ Akan sinitwa adwuma mu. Mpɛn pii no, na ɔne ne yɔnko Judas na ɛdi dwuma. 

## N’adwuma
Santo ne ne yɔnko Judas bɛgyee din pa ara wɔ afe 2000 berɛ no mu a na wɔyɛ sini ne kɔnsɛt. Santo ne nipa a na ɔda Omintiminim kɔnsɛt party ano wɔ afe 1995 mu berɛ a ɔne ne yɔnko Abusuapanin Judas wuraa sini ne kɔnsɛt adwuma no mu no. 

## Fimɔgrafi

* 419
* Abawa Mary
* Banker to Banker.
* Double Sense
* Asem
* Efiewura
* Key Soap Concert Party
* Landlord
* Marijata (1, 2 and 3)
* Okukuseku (1, 2 and 3)
* Sika
* That Day
* Hard Times
* Lucifer

## Ne Wuo
Santo hunuu amane pa ara ansa na ɔrewu. Ɔwuu  Kɔtɔnimaa bosome no ɛda a ɛtɔ so aduasa afe mpem mmienu ne mmienu no mu (May 30 2002).Na yareɛ a ɛkum no ne jɔndes (Jaundice).Ɔdii mfeɛ aduosia mmienu a na ne yerenom mmienu na ne mma nso mmiɛnsa. 

## Beaeɛ A Menyaa Mmoa Firiiɛ
Agya Koo

Agya Koo a ne din ankasa **Alex Kofi Adu** yɛ sinitwani kɛseɛ wɔ ɔman Ghana mu. Wɔwoo no Kotonimaa bosome no ɛda a ɛtɔ so aduonu nnum, afe apem ahankron aduosia nkron wɔ Asante mantam mu nanso wɔtetee no wɔ Nkran.Ɔyɛ sinitwani a wagye din pa ara wɔ kumawood adwumakuo no mu a wayɛ sini bɛboro ahaanu.

## N’adwuma
Agya Koo hyɛɛ n’adwuma sɛ nsɛmkwani wɔ "Key Soap Concert Party" ansa na ɔrebɛyi sini wɔ afe 1999 berɛ no mu hɔ. Na sini a ɛyii no pueeɛ yɛ "Kumasi Yɔnkoɔ". Ɛsiane suahunu ne adom akyɛdeɛ a na ɔwɔ no nti, na ɔnmrɛ wɔ sini adwuma no mu koraa. Ɛtɔ da mpo a krataa a ɛwɔ sɛ ɔhwɛ so yɛ sini no sɛdeɛ ɛwɔ sɛ ɔyɛ no, ɔno ara ne nyansa ne ne nimdeɛ mu no ɔtumi yɛ a ɔnhwɛ krataa no so. 

## Fimɔgrafi
Sini ahodoɔ a Agya Koo ayɛ no bi na ɛdidi soɔ yi:

* Kumasi Yɔnkoɔ
* Ohia asoma woɔ
* Asɔre Ba
* Efie mpo nie
* Efie Abosea
* Agya Koo Commando
* Agya Koo Piki na Girls
* Agya Koo Bank Manager
* Agya Koo Gbengbentus
* Who is Who
* Kofi Agyenkwa
* Aha ayɛ dɛ.
* Saman Pa
* Away bus
* Ka wo nan to so
* Ɔbaa nti
* 419
* Ɛnnɛ nso bio.

## Abaso Bɔ
Ɔman Panin dada John Agyekum Kuffour bɔɔ no abaso wɔ mmɔdenbɔ a ɔbɔɔ no wɔ dwumakuo a wɔhwɛ anigyeɛsɛm so.

## Mprenpren Asetena
Agya Koo da so te ase a ɔrebɔ ne ho mmɔden wɔ sini adwuma mu ne amanyɔsɛm mu.

## Beaeɛ A Menyaa Mmoa Firiiɛ
Amakye Dede

Amakye Dede a ne din ankasa ne **Dan Amakye Dede** yɛ Ghana hilife nnwontoni. Wɔwoo no ɔpɛpɔn bosome no ɛda a ɛtɔ so nnum,afe apem ahankron aduonum nwɔtwe wɔ Asante-Akyem Agogo a ɛwɔ Asante mantam mu.Ɔyɛ nipa titire wɔ ɔman Ghana ne wiase afanaa nyinaa ɛsiane ne nnwontoɔ nti.Na ɔwɔ ahotɛdin sɛ "Iron boy" ne "Aberanteɛ".

## N’adwuma
Amakye Dede hyɛɛ ne nwontoɔ adwuma ase wɔ afe 1973 mu berɛ a ɔde ne ho kɔbɔɔ “Kumapim Royals" kuo a na Akwasi Ampofo Agyei yɛ ɔdikanfo no. Berɛ a na ɔwɔ saa kuo no mu no, na ɔde nwom "Abɛ bi rebɛwu a na ɛso ne Ɔhɔhoɔ batani" baa abɔnten. Saa nnwom yi yii no puee ntɛm maa nnipa nyinaa hunuu no. Sɛdeɛ ɛbɛyɛ na ne nwontoɔ adwuma no bɛkɔ so nti, ɔtu kɔtenaa Nigeria. Na ɛhɔ na ɔde ne nwom baako a ɛbɛgyee din paa "Jealousy go shame" baa abɔnten.

Wɔ afe 1980 mu no, Amakye Dede tee ɔno ara ne nwontoɔ kuo a ɔtoo no din sɛ "The Apollo High Kings". Wɔ afe 1980 ne 1990 no mu hɔ no, ɔmaa hilife bɛgyee nhini wɔ ɔman Ghana mu. Na saa anamɔntuo yi na ɔde nwom apaawa bɛyɛ aduonu baa abɔnten saa berɛ no. Ɛno maa ɔbɛyɛɛ nipa kɛseɛ wɔ nwontoɔ adwuma no mu. Mmerɛ rekɔ n’anim no, ɔde soca, calypso, lovers rock ne pop bɛkaa ne nwontoɔ adwuma no ho.

## Ne Nwom Ahodoɔ

* Iron boy
* Siesie baabi twɛn me
* Ɔda da baabi
* Dabi dabi
* Ɔkyena sesɛɛ
* Sokoo na mmaa pɛ
* M’ani agyina wo
* Mefre wo
* Handkerchief
* Nsuo Amuna

## N’abrabɔ
Sɛ wokɔ Amakye Dede kuro mu a ɛyɛ Asante-Akyem Agogo a wanya animuonyam wɔ hɔ a wɔayɛ no nhenfo mpaninfoɔ no mu baako. Bio, ɔsan wɔ beaeɛ a nnipa gye wɔani wɔ Nkran a wato no din sɛ "Aberanteɛ Spot". Afei wasan de kuadwuma aka n’abrabɔ ho a ɔwɔ "fish pond" kɛseɛ wɔ Agogo.

## Beaeɛ A Menyaa Mmoa Firiiɛ
Kokofu

Kokofu yɛ kuro a ɛwɔ Asante mantam mu wɔ ɔman Ghana.Ɛyɛ kuro a ɛwɔ abasɛm ahodoɔ fa Asante ho. Wɔntoto wɔn amammerɛ ase nso.

## Abakɔsɛm
Kokofu wɔ abakɔsɛm ahodoɔ:

* Abakɔsɛm baako kyerɛ sɛ berɛ a ɔhene Kobia Anguafi a ɔyɛ oyokoɔni ni tu kɔtenaa baabi foforɔ no,ɔsomaa ɔbɔfoɔ bi sɛ ɔnkɔhwehwɛ beaeɛ a ɛhɔ yɛ kama mma no. Na bɔfoɔ no nyaa beaeɛ bi a na wɔadua mfudeɛ kakra wɔ hɔ a wɔfrɛ hɔ kokor. Na ɔhene ne n’abusua no tu kɔtenaa "kokor Afuo" mu hɔ. Saa beaeɛ kokor afuo no na nkakrankakra ɛdane bɛyɛɛ Kokofu no.
* Bio, abakɔsɛm foforɔ kyerɛ sɛ Kokofu asekyerɛ wɔ brɔfo kasa mu ne sɛ " soft cocoyam farm" (Koo-ko-Afuom).
* R.S Rattray nso ma Kokofu ho abakɔsɛm sɛ, berɛ a oyokofoɔ no baa Omanso no, wɔbɛhyiaa bɔmmɔfoɔ bi ne ne maame a ne din ne Odabo a na wɔwɔ wɔn asase. Na Pinamang Panin a na ɔyɛ Oyokoni no nyaa akwanya sɛ ɔbɛtena bɔmmɔfoɔ no ne maame asase no so ayɛ kua. Na ɔhunuu sɛ anwea a ɛwɔ asase no so yɛɛ kɔkɔɔ na ɛfu nwura ntɛmtɛm so. Ɛno nti ɔtoo hɔ din sɛ "kɔkɔɔ-fu". Ɛno na ɛmaa wɔbɛnyaa kuro no din sɛ "Kokofu" no.
* Kokofu Anyinam nso yɛ beaeɛ wɔ Kokofu a abakɔsɛm kyerɛ sɛ ɛhɔ na wɔwoo  Opemsoɔ Osei Tutu I, deɛ ɔkyekyeree Asanteman no.Ɛno nti saa beaeɛ yi abɛyɛ beaeɛ a ɛhɔ hia na ɛyɛ kronkron wɔ Asante abakɔsɛm mu.Ne saa nti sɛ ɛduru wɔn afahyɛ biara a, Asantehene a ɔte akonnwa soɔ no kɔ hɔ kɔyɛ amammerɛ ne amanneɛ a ɛsɛ sɛ wɔyɛ.

## Afahyɛ
Afahyɛ a wɔdi ne Opemsoɔ afahyɛ.

## Beaeɛ A Menyaa Mmoa Firiiɛ
Tepa Banie

Tepa Banie yɛ bosomkɛseɛ ma Asanteman.Saa bosomkɛseɛ yi wɔ Tepa man mu; Tepa yɛ kuro wɔ Asanteman mu, Ghana, na ɛno ne kuro a ɛda Ahafo Ano Atifi fam no ano. Tepa yɛ kuro a wɔn dwuma titire ne kuayɔ ne dwadie.Na ɛyɛ kuro nso a wɔnntoto wɔn amammerɛ ne amanneɛ ase ne titire no Tepa Banie a ɔboa kuro no ne Asanteman wɔ honhom fam.

## Abakɔsɛm
Tepa Banie abakɔsɛm no wɔ nhini pa ara wɔ Asante amammerɛ mu wɔ Ghana. Tepa Banie yɛ bosomkɛseɛ wɔ Asante ahennie mu,na ɔwɔ tumi a ɔma obonyini tumi wo na afei ɔboaa Asanteman wɔ ako mu maa Asante ne Tepa ahennie no yɛɛ kɛse. 

Saa tumi kɛseɛ a Tepa Banie kura no nti ,Tepahene nko ara ne nipa a ɔhyɛ fitaa de kɔ ayie ase ne adwabɔ ahodoɔ nyinaa ase nanso Asante nhenfo nkaeɛ no deɛ wɔnni saa akwanya no, wɔhyɛ tuntum.Saa amanneɛ yi kyerɛ tumi kɛseɛ a ɛkura Banie bosom no wɔ Asante ahennie mu. Tepa banie abɛyɛ adeɛ a ɛne Asante ahennie no anya ayɔnkofa kɛseɛ.

## Beaeɛ A Menyaa Mmoa Firiiɛ
Nsa (Alcohol)

**Nsa** (ethanol) yɛ adeɛ a ano yɛ den a wɔde asikyire ne *starch* a ɛfiri aburo, nnuaba, anaa nhabannuro mu na ayɛ. Ɛno ne adeɛ titire a ɛwɔ nneɛma binom te sɛ *beer*, bobesa, ne *spirits* mu. Bio wɔtumi de asikyire a aburu wɔ nnua bi te sɛ *barley* ne *grape* nso yɛ. 

## Nsunsuansoɔ A Nsa De Ma Nipadua

* Nsa  nam yafunu ne nsono ketewa no mu na ɛfa nipadua no mu nyinaa.
* Na brɛboɔ no nso de ayɛ adwuma. Na dɔnhwere baako biara no, brɛboɔ no de nsa dodoɔ a akɔ nipadua no mu na ɛyɛ adwuma a ɛnfa ɔhare so na ɛyɛ na mmom ɔto ne no ase na ɛdi saa dwuma no.
* Nsa ma adwene mu dwumadie no kɔ fam; ɛnma wontumi nnwene yie, wo kasa mpo nsisi so, nanteɛ nso bɛyɛ wo den ɛfiri sɛ honam no mu nnompe a ɛboa ma nipa tumi nante no nyinaa bɛyɛ mmerɛ.
* Sɛ nipa nom nsa a,ɛboro nipadua no.Na ɛma woyɛ bɔtee anaa sɛ w’ani so yɛ hyehyeehye kyɛn sɛdeɛ ɛsɛ ɛyɛ.
* Onipa a ɔnom nsa pii no, nsa no bɛyɛ awuduro ma nipadua. Na nsunsuansoɔ a nipa no nya no bi ne; ɛfeɛ,ne home no nsisi so, ɔyɛ merɛ paa na mpo ɔtumi wu.
* Nsunsuansoɔ a ano yɛ den a nsa de ma nipadua no ne sɛ ɛsɛe brɛboɔ na ɛsɛe akoma nso.

## Statistiks

* Wɔ afe mu wɔ wiase afanaa nyinaa no, nnipa a nsa kum  wɔn no bɛyɛ ɔpepem mmienu akyiripɔ nsia (2.6million). Na wɔn a ɛkum wɔn pa ara yɛ wɔn  a wɔadi mfeɛ bɛyɛ aduonu kɔsi aduasa nkron.
* Nnipa bɛyɛ sɛ ɔpepem ahannan wiase afanaa nyinaa na nsanom abɛyɛ wɔn su a wɔntumi nnyae. Ɛne wɔn mogya no afa a ɛno nti wɔanya bi a wɔntumi ntena. Na ɛho ayarehwɛ no nso yɛ kakra bi.
* Wɔn a wɔnom nsa pa ara no taa nya akomayareɛ ne mogyaborosoɔ.

## Mmara Mu
Wɔn a mmara ho kwan ma wɔtumi nom nsa yɛ wɔn a wɔadi mfeɛ aduonu de rekɔ wɔ U.S aburokyiman mu ne aman ahodoɔ so.

## Mfasoɔ
Abɔdeɛ mu nyansapɛfoɔ  susu sɛ ɛwɔ sɛ nsa kakra ba nipadua no mu nanso saa mfasodeɛ yi mmoro ɛho nsunsuansoɔ a ɛde brɛ nnipa no so.

## Beaeɛ A Menyaa Mmoa Firiiɛ
Anwensɛm

**Anwensɛm** yɛ kasadwini a ɛde nsensaneeɛ,ntimu, mita ne kasa a ɛyɛ dɛ di dwuma sɛdeɛ ɛbɛyɛ a ɛbɛda nnipa suahunu ne atinka adi.Sɛ wohwɛ anwensɛm a, wɔahyɛda de nsɛm ahyehyɛ a ɛkasa na ɛnam nneɛma binom te sɛ nnyinahɔma, ntotohosɛm, sɛ-nipa ne deɛ ɛkeka ho nyinaa kyerɛ adwene. Anwensɛm ne Prose nnyɛ pɛ ɛfiri sɛ anwensɛm wɔ nhyehyɛeɛ a ɔde di dwuma.

Anwensɛm yɛ atwerɛ kasadwini bi ɛda adwenpɔ bi adi na ɛkasa fa asɛm korɔ bi ho wɔ

kasa nhyehyɛeɛ kwan bi so. Anwensɛm de nsɛnkuo, kasasu ne nnyegyeɛ nhyehyɛeɛ na 

ɛdi dwuma. Anwensɛm tumi fa nsɛnkuo baako anaa mmienu ne ne akyire de di dwuma. 

Anwensɛm tumi ka anyigyesɛm na ɛtumi nso ka Awerɛhosɛm. Abrɛ biara no, ɔtwerɛfoɔ no de nsɛnkuo no da tebea bi adi a ɛtumi yɛ awerɛhoɔ, abufuo, anigyeɛ, nuhoɔ,ayamhyehyeɛ ne deɛ ɛkeka ho. Sɛ yɛhwɛ yɛn Akanman mu ha a, anwensɛm ka atwerɛ kasadwini no a agye din no ho bi.

## Nneɛma a Wɔde Nwene Nsɛm

* *Imagery*: ɛda ɔyikyerɛ adi wɔ nnipa adwene mu.
* *Language*: nsɛm a wɔde twerɛ anwensɛm no yɛ deɛ ɛyɛ dɛ.
* *Rhyme and Rhythm*: ɛma anwensɛm no kɔ tɔɔtee.
* *Meter*: ɛkyerɛ nsɛm a wɔasi so dua ne deɛ wɔnsii so dua.
* *Form*: Ɛkyerɛ sɛdeɛ anwensɛm no teɛ, ne tenten ne ne nhyehyɛeɛ.

## Anwensɛm Ahodoɔ

* *Sonnet*: Ɛyɛ anwensɛm a ɛwɔ nsensaneeɛ dunnan. Nhwɛsoɔ no bi ne *Shakesphere* anwensɛm.
* *Free Verse*: Ɛnhyɛda nni mita biara. Nhwɛsoɔ ne *Walt Whitman’s "Song of Myself"*.
* *Limerick*: ɛyɛ anwensɛm a ɛwɔ nsensaneeɛ nnum a ɛwɔ rhyme AABBA. Saa anwensɛm yi nhwɛsoɔ ne *Edward Lear’s Limerick*.
**Ballad*: Wei yɛ anwensɛm a wɔahyehyɛ no sɛ nwom. 
**Epic*: Wei yɛ anwensɛm a ɛwa pa ara a ɛka abakɔsɛm.

## Beaeɛ A Menyaa Mmoa Firiiɛ
The Role of the Catholic Church in Slavery and Reparations

Katolek Asɔre no ne nkoasom wɔ abakɔsɛm a ɛware na ɛyɛ den. Amammerɛ ne ɔsom ahorow pii a ɛwɔ wiase nyinaa de nkoasom dii dwuma na wogye toom wɔ abakɔsɛm nyinaa mu, a tete Roma nso ka ho. Apam Dedaw no mu nkyekyem ahorow maa bere tiaa mu nkoasom ahorow ho kwan maa Israelfo sɛ ɔkwan a wɔbɛfa so atua ɛka bi. Wɔde nkoa, a wɔkyeree wɔn wɔ ɔko mu anaasɛ wɔtɔɔ wɔn, ne wɔn mma yɛɛ nkoa nkwa nna nyinaa.